c: text/html

text:
Fundashon Jave’s Station tin komo meta, duna aporte na realse i promoshon di herensia kultural di pueblo di Kòrsou.
Esaki espesialmente ribe tereno di folklor. Tambe Fundashon Jave’s Station ta promové interkambionan kultural entre Kòrsou i islanan den Reino Hulandes, atraves di eventonan públiko ribe tereno kultural folklóriko ekspresivo konserni.
Nos ke logra tambe na motivá hobennan pa ta kreativo i pa dediká atenshon na nos mes balornan.
Francis.Knepa`s Uploads
-
Entrevista ku Parlamentaria Sra,Elsa Rozendal Enkuanto su ousensia durante huramentashon di kabinete Hensley Koeiman serka su Exselencia Gobernado Sra Lusil George Wout.Francis.Kn... 00:15:32 551 0 Downloads 0 Comments
-
Nelson Pierre a papia direktamente for di medein Colombia Leu for di kas pero te ainda su kurason ta bati pa Korsou.Nelson PierreFrancis.Kn... 00:38:02 211 0 Downloads 0 Comments
-
Den Bembe tur dia 2 or na Radio Deltha 92.7 Quinten Brunken Progama nobo na Radio Deltha 92.7 FM kuminsando dialuna 17 oktFrancis.Kn... 00:00:34 215 0 Downloads 0 Comments
-
Grandi a hasi anja O'vega Tata danki...Pa grasia i Miserikordia pa medio di Hesu Kristu nos Senior i Salbador.Francis.Kn... 00:03:35 262 0 Downloads 0 Comments
-
Selebrashon 55 aña Francis Knepa Dia luna 26 di september Francis Knepa ta selebra 55 anja i abo tambe ta invita..!Francis.Kn... 00:01:00 486 0 Downloads 0 Comments
-
Selebrashon 55 aña Francis Knepa di Radio Deltha/ Margaritha Dialuna 26 september Manivestashon spirtual den kuadro di 55 anja di Francis Knepa.Francis.Kn... 00:01:00 698 0 Downloads 0 Comments
-
Vota Kenneth Gijsbertha number 2 riba lista di partido MAN Homber sinsero i kapas, su si.. ta si..su no ..ta no..!Francis.Kn... 00:01:09 341 0 Downloads 0 Comments
-
Vota Rudmilda Larmoni Cicilia.! Kantidato number 3 riba lista di Partido Pueblo Soberano..!Francis.Kn... 00:01:10 317 0 Downloads 0 Comments
-
Jachmin Pinedo TV Direct Francis Knepa a entrevista Jachmin Pinedo en konekshon ku apertura di TV Direct..!Francis.Kn... 00:09:02 902 0 Downloads 0 Comments
-
Beat By On-Q Beatz Awe nochi mi ke bo serka mi Pito Kos bon tambe ta pasa na Hulanda ku nos hoben nan, skucha pa bo sa.Francis.Kn... 00:10:39 335 0 Downloads 0 Comments
- show more
- Francis.Knepa
-
- profile viewed 404 times

robotstxt: allowed

filter: keep


text:
Archivo di December, 2016
Caso di cobardia na Rancho
ORANJESTAD(AAN): Tabata Diabierna algo prome cu 10’or di mainta, cu Polis a cuminza haya yamada, mustrando cu tin un homber cu cuchio, cu mal intencion.
Cu urgencia e unidadnan di Polis di Playa a sali rumbo pa area di Ranchostraat, pa check den e area cu e cruzada di Avenida Alo Tromp.
Minister Richard Arends riba e deal cu CITGO:
ORANJESTAD(AAN): Ta bon pa aclarea kico e deal ta cu CITGO segun minister Richard Arends. Tin un situacion eyfo caminda cu ta bisa cu ta relaciona Venezuela, cu PDVSA y Rusia.
Minister Arends a splica cu Citgo ta un compania estableci pa Citgo Aruba Holding. Esey ta un compania Mericano cu a establece e compania na Aruba, cu ta Citgo Aruba Refinery NV.
Minister Paul Croes encuanto refineria
ORANJESTAD(AAN): E rol di minister Paul Croes ta birando importante tambe den loke ta e inyeccion den e refineria, principalmente pa loke ta e mercado laboral. E tabata tey hunto cu su coleganan na un firmamento cu ta un stap pa cuminsa tuma hende pa CITGO lanta su planta.
Minister Paul Croes:
ORANJESTAD(AAN): Minister Paul Croes a splica cu den e acuerdo cu a firma cu e refineria, ta pone hopi claro. Trabao lo tin pa 80% local, 20% di afo, ta personanan cu lo por tin cierto funcionnan, si no tin personanan local cu no por haci esakinan. Ya caba ta premira cu den algun funcion no tin e personanan di Aruba pa haci’e, pero via di e Citgodesk tabata tin mas di 1500 registracion di personanan cu ta interesa pa traha den e refineria.
ORANJESTAD (AAN): Awe 31 di December nos ta recorda cu 2 aña pasa un di e fundadornan di partido MEP, Efrain de Kort a bay laga nos. Efrain a aparece riba nos lista for di 1971 te cu eleccion di 1983.
Durante e trayectorio impresionante di su bida el a ocupa varios funcion importante, manera entre otro hefe di Servicio Informativo di gobierno, parlamentario den Staten di Antiyas, miembro di Conseho Insular di Aruba, diputado pa asuntonan financiero, desaroyo economico y cuido social. Na 1973 el a keda postula como Ministro di Finanza di Antiyas pa partido MEP y pa cual el a demostra di ta un bon gobernante.
Veterinario Pieter Barendsen:
ORANJESTAD(AAN): Dr. Pieter Barendsen ta Veterinario y a splica nos riba e malesa Distemper. Hopi hende ta enfoca riba cacho, cu particularmente e malesa aki ta mortal. E ta splica cu por a mira varios brote, pero awor aki te asina leu, no tin Distemper na Aruba. Pero na Corsou si. Na Corsou a haya casonan, na Merca tambe a haya varios caso, pero na Aruba te awor aki e ta rustig.
Segun Rainbow Warriors ta haye un stunt barata di AVP…
ORANJESTAD (AAN): Segun Milton Ponson di Rainbow Warriors International, e anuncio di Greg Peterson, presidente di Stichting Aruba Birdlife Conservation cu promer ministro Mike Eman a notifica su persona personalmente cu e mocion acepta na 2013 pa e proteccion di 16 area lo bira ley na 2017 ta un stunt politico barata pa gana voto di AVP den e aña electoral 2017.
ORANJESTAD (AAN): Tabatin varios reaccion riba e relato cu na Curaçao si ya caba ta drentando aña #4 cu tin un Moratorio imponi pa prohibi mas construccion y dunamento di permiso pa Supermarket y MiniMarket nobo.
Na Aruba? Tin varios cu ta bao construccion y cu lo habri posiblemente den 2017.
ORANJESTAD(AAN): Tin hopi awasero y saponan a lanta cabes hopi. Veterinario dr. Peter Barendse, tabata tin mas caso di sapo, compara cu temporada seco.
Sapo tin veneno y si cacho ta morde un sapo of lembe, e ta haya e veneno na su boca.
Minister Paul Croes:
ORANJESTAD (AAN): Banda di e aumento pa mas trahador social apoya e sector social na Aruba, entrante 1 di januari 2017, Fundacion pa Hende Muher Den Dificultad ta bay conta cu un aumento substancial den nan presupuesto. Minister di Asuntonan Social drs. Paul Croes a anuncia esaki den un entrevista reciente.
Investigacion tactico a conduci na detencion
ORANJESTAD (AAN): Ta for di luna di Mei ultimo a tuma luga un atraco riba un Chines na San Nicolas, pa cual e ekipo TBP (Team Bijzondere Projecten), conoci popularmente como “Atraco Team” a cuminsa cu un investigacion.
Riba Diahuebs pa 9:00 pm a detene e sospechoso den e caso aki, e homber di inicial E.B. conoci como “Rompi” na San Nicolas.
Prome Minister Eman encuanto refineria:
ORANJESTAD(AAN): Esfuersonan haci door di coleganan di Prome Minister Eman ta dunando su fruto y tabata presente na un occasion importante. El a splica kico e ta nifica pa e gabinete, pero tambe pa 2017. Eman a splica cu e ta contento pasobra nan a worde introduci door di Citgo.
Gerencia di Citgo ta na Aruba y nan a caba di cera e acuerdo cu e compania cu ta bay haci e rehabilitacion di e refineria.
Minister Richard Arends:
ORANJESTAD(AAN): Minister Richard Arends tabata hefe di delegacion pa loke ta negociacion cu Citgo Aruba. E tabata tey na un occasion sumamente importante caminda mas y mas ta yega na un momento crucial unda cu hendenan ta bay drenta na gran escala pa cuminsa traha den e refineria.
Minister Paul Croes ta anuncia:
ORANJESTAD (AAN): Fundacion pa Esnan Visualmente Incapacita (FAVI) ta otro fundacion social cu ta conoce un aumento den su subsidio pa 2017; specificamente 30 mil Florin. Minister di Asuntonan Social drs. Paul F.T Croes ta contento y satisfecho di por informa esey. Cu e aumento aki FAVI lo conta cu e suma total di 654.000 Florin pa aña 2017.
BENNY NISBET (PPA):
ORANJESTAD(AAN)– Segun comunicado di Benny Nisbet di PPA, yegando final di 2016 ta deber di PPA como organisacion politico cu basta aña di experiencia expresa nos preocupacion pa futuro di nos pais y e topico cu ta un menasa pa e futuro aki. PPA ta desea di referi na e asina yama ‘climate change’ y ‘rising sea levels’ cual ta un menasa pa futuro existencia di mundo y humanidad. No cabe duda cu tin persona/grupo cu ta diferencia di opinion cu mayoria scientifico pero PPA si ta tene cuenta cu e resultado di un cantidad grandi di estudio cu a tuma lugar riba e materia aki.


text:
John F. Kennedy School a crea trabao pa tur sector laboral na Aruba
Ex director y docente ta recorda temponan agradabel di antes
Renobacion di e compleho ta cay den masha bon tera cerca ex-docente y alumnonan
ORANJESTAD (AAN): Gabinete Mike Eman kier cumpli cu e deseo di miles di hende cu ta desea di mira e scol tecnico John F. Kennedy cu a sirbi pa educa un gran cantidad di persona keda pa semper den comunidad di Aruba. E edificio ta wordo completamente renoba, no pa fungi como un instituto educativo, pero ilustrando su importancia a dune e destinacion na unda departamentonan di Ministerio di Enseñanza ta bin.
Ex-docente y -director Rudy Frank y Mario Middendorp, di studiante pa maestro di e scol aki, tin e pensamento comun cu John F. Kennedy School (Scol Tecnico) a sirbi su meta pa prepara miles di hoben, pa drenta e forsa laboral di Aruba durante un periodo basta largo.
Inicialmente Aruba tabata conoce ‘Vocacional School’ di LAGO cu tabata prepara hobennan pa traha den e refineria, pero durante añanan 50 Aruba mes a tuma e responsabilidad pa forma tecnico di hobennan na Aruba. E dos docentenan aki, a subraya cu loke a cuminsa como Arubaanse Technische School, e basico di ofishinan tecnico, a crece bira LTS, UTS y despues pa un periodo cortico MTS. E scol cu a cuminsa solamente pa mucha homber y pa añanan 80 a muchanan muhe tambe a cuminsa formacion tecnico na John F. Kennedy School.
Contrario na loke hopi ta kere, segun ex director Rudy Frank, John F. Kennedy School a prepara hobennan cu despues a bay traha den diferente ramo, no unicamente den sector tecnico. Tabatin hobennan cu a finalisa nan MULO, manera Mario Middendorp pa despues a bay John F. Kennedy School y sigui profesionalisa su mes pa duna les na e scol cu el a atende. Pues, “John F. Kennedy School a sirbi su meta di a educa y inculca disciplina den milesa hoben aki na Aruba,” Frank a duna di conoce.
Pa motibonan di siguridad y practico, na inicio di añanan 90, a cuminsa pensa riba un reformacion di e sistema di enseñansa aki, den un bachi nobo y na un otro area. E motibo ta cu e pista di aeropuerto a wordo alarga y e sonido di avionnan tabata haci imposibel cu lesnan por a wordo duna sin interupcion. Asina a surgi e prome Educacion Profesional Basico (EPB) cu awe ta na Hato cu ta cumpliendo denter di dos aña nada menos cu 20 aña di existencia.
Recientemente Gabinete Mike Eman a presenta e plannan pa restaura y amplia e edificio di John F. Kennedy School como parti di un plan mas amplio di renoba y revitalisa Aruba su infrastructura neglisha. E proyecto aki a wordo ricibi cu masha emocion cerca esnan cu a duna les eynan pero tambe cerca esnan cu a haya nan educacion na e instituto aki. Probablemente, despues cu e proyecto pasa den Parlamento den e periodo nos dilanti, e ta bay destaho publico pa e trabou di construccion y restauracion por cuminsa.


text:
UN DISCURSO Y SU ALCANCENAN
Tin biaha bo ta haya den politica, un o mas persona cu ta kibra cu e molde di loke ta actuacionnan estrictamente partidista, pa asumi posturanan cu ta traspasa e fronteranan di loke ta netamente politica partidista. Mi no tin ningun idea pakico Prome Ministro a hacie durante e conmemoracion di e fecha natalicio di Betico, ni con leu e kier a bay den su enfoke di e figura di kende ta, pa mi, e mas sobresaliente di e ultimo decadanan den e mundo politico di Aruba.
Nos tabata custumbra cu esnan di su partido cu ta canta su glorianan y ta eleva su status, no solamente pa mantene su labornan y su logronan bibo, sino pasobra nan ta sirbi nan tambe como un refleho positivo di nan partido. E dirigentenan di MEP a percura pa mantene e figura y recuerdo di Betico bibo, no solamente pa rindi e debido homenahe na dje, sino pa purba mantene e seguidornan di Betico dentro di e campamento di MEP.
Mike, net lo contrario, y bayendo linea recta contra e normanan estableci den pasado, o sea pa cada lider di cada partido elogia loke ta di nan y trata e otronan cu menos consideracion, a enfoca e figura di Betico como uno di henter Aruba y henter su Pueblo. El a demistifica Betico como un figura di un partido particular, y a convirtie den un figura nacional, cantando su glorianan den terminonan realistico, y elogiando su logronan pa Aruba.
El a rekeri un gran curashi di parti di Mike, pasobra mi ta sigur cu dentro di su mesun partido no ta tur a keda conforme cu e contenido di su presentacion, y a prefera di laga Betico keda como un figura di MEP, pa asina su mesun hendenan ocupa nan mes cu e labor di mantene su obtencionnan como parti di su partido. Sinembargo, Mike a logra mishi cu e sentimentonan di hopi hende cu a keda conforme cu e Prome Ministro di Aruba a papia manera un estadista y a reconoce e meritonan di un politico cu no ta pertenece na su partido.
Pa prome biaha Betico a ser reconoci door di un politico prominente cu no ta di su partido, como un “libertador”, termino cu cual diferente persona ta sinti nan mes un poco incomodo, por ta pasobra nan ta basa nan mes mas riba e definicion propio di e palabra y no su simple relacion cu un of otro hazaña o logro. Betico ta keda e constructor di nos Status Aparte. Su lucha a conduci nos na e logro ey, y no ta importa cuanto declaracionnan contrario surgi, e ta keda, den mi buki, e berdadero autor di nos Status Aparte.